Σπύρος Μούρτος

Ο Σπύρος Μούρτος (Ιτέα Φωκίδας, 5 Δεκεμβρίου 1990) είναι Έλληνας επαγγελματίας καλαθοσφαιριστής. Διαθέτει ύψος 1,99 μέτρα και αγωνίζεται στις θέσεις του σούτινγκ γκαρντ και σμολ φόργουορντ, για τον Ιωνικό Νίκαιας.

 Σταδιοδρομία 
Ο Μούρτος ξεκίνησε να ασχολείται συστηματικά με το άθλημα, στα τμήματα υποδομής του Γ.Σ. Ιτέας, συμμετέχοντας στην παιδική, εφηβική, αλλά και την ανδρική ομάδα του συλλόγου.«Ο Σπύρος Μούρτος με πενταετές συμβόλαιο στην ΚΑΕ Άρης», επίσημη ανακοίνωση Κ.Α.Ε. Άρης (αναδημοσίευση), 1 Ιανουαρίου 2009. Έχει στεφθεί Πρωταθλητής Ε.Σ.ΚΑ.Σ.Ε. τόσο με την παιδική, όσο και με την εφηβική ομάδα της Ιτέας. Τον Ιούλιο του 2007 εντάχθηκε στο δυναμικό της εφηβικής ομάδας του Άρη Θεσσαλονίκης, μετά την προτροπή του νομικού -τότε- συμβούλου της Κ.Α.Ε., κ. Αρχανιωτάκη.«Μούρτος στο «Goal» : «Να αρπάξω τις ευκαιρίες»», άρθρο στον ιστότοπο SentraGoal.gr, 21 Ιανουαρίου 2013. Ο σύνδεσμος βετεράνων καλαθοσφαιριστών του Άρη πίστεψε στο ταλέντο του και, μάλιστα, για ένα διάστημα τον βοήθησε οικονομικά, καλύπτοντας έξοδα των σπουδών του (είχε περάσει στο Πανεπιστήμιο Μακεδονίας στο τμήμα Οργάνωσης και Διοίκησης Επιχειρήσεων). Την περίοδο αυτή, συμμετείχε στον τελικό του Εφηβικού Πρωταθλήματος της Ε.ΚΑ.Σ.Θ. κόντρα στο Μαντουλίδη.

Σε ηλικία 18 ετών, ο Αντρέα Ματσόν εισηγήθηκε την υπογραφή επαγγελματικού συμβολαίου με τον Άρη τον Ιανουάριο του 2009.«ΑΡΗΣ: Το κεφάλαιο "Σπύρος Μούρτος"» , άρθρο στον ιστότοπο BasketWorld.gr, 22 Μαΐου 2013. Το επόμενο καλοκαίρι ο παίκτης συμμετείχε στο Πανευρωπαϊκό Πρωτάθλημα Νέων Ανδρών στη Ρόδο όπου κατέκτησε με τους συμπαίκτες του το χρυσό μετάλλιο.Σπύρος Μούρτος, στατιστικά στην επίσημη σελίδα της Ε.Ο.Κ. Την επόμενη χρονιά συμμετείχε και πάλι στο Ευρωπαϊκό Πρωτάθλημα Νέων Ανδρών της Κρικβένιτσα. Σε συλλογικό επίπεδο δεν πήρε πολλές συμμετοχές, με αποτέλεσμα να δοθεί δανεικός το 2010-11 στον ΟΦΗ με τον οποίο κατέκτησε το Πρωτάθλημα Β' Εθνικής.«Ο Σ. Μούρτος στο FokidaSPORT» , άρθρο στον ιστότοπο FokidaSport.gr, 26 Ιουνίου 2011. Το 2011-12, εστάλη στους Ικάρους Σερρών που αγωνίζονταν στην Α2 Εθνική.Spyros Mourtos, στατιστικά στην ιστοσελίδα ProBallers.com.«Εκλεισαν Συμεωνίδης και Μούρτος» , άρθρο στον ιστότοπο SuperBasket.gr, 9 Σεπτεμβρίου 2011. Το καλοκαίρι του 2012 έληξε ο δανεισμός του και ο παίκτης ξεκίνησε να αγωνίζεται στην Α1 Εθνική με τον Άρη, όπου και την περίοδο 2014-2015, με προπονητή τον Δημήτρη Πρίφτη, έγινε αρχηγός της ομάδας.

Στις 7 Ιουνίου 2016, ανανέωσε το συμβόλαιο του με τον Άρη για τρία ακόμη χρόνια.Νέο τριετές συμβόλαιο σε Μούρτο - Άρης - SPORT 24

Το καλοκαίρι του 2018 συμφώνησε με τον Ήφαιστο Λήμνου, και έγινε ο αρχηγός της ομάδας.

Στις 25 Αυγούστου 2020, ανακοινώθηκε από την Λάρισα. Με την Λάρισα μέτρησε 4,6 πόντους κατά μέσο όρο σε 22 αναμετρήσεις.

Στις 17 Σεπτεμβρίου 2021, ανακοινώθηκε από τον Ιωνικό Νίκαιας.

 Παραπομπές 

 Εξωτερικοί σύνδεσμοι 

 Σπύρος Μούρτος, στατιστικά στην επίσημη ιστοσελίδα του Ε.Σ.Α.Κ.Ε.
 Spyridon Mourtos, προφίλ στην επίσημη ιστοσελίδα της FIBA Europe (U20 European Championship Men 2009).
 Spyros Mourtos, στατιστικά στην ιστοσελίδα ProBallers.com. 
 Spyros Mourtos, στατιστικά στην ιστοσελίδα ScoresWay.com. 

Κατηγορία:Έλληνες καλαθοσφαιριστές
Κατηγορία:Σούτινγκ γκαρντ
Κατηγορία:Σμολ φόργουορντ
Κατηγορία:Καλαθοσφαιριστές Εθνικής Ελλάδας Κ19
Κατηγορία:Καλαθοσφαιριστές Άρη Θεσσαλονίκης
Κατηγορία:Καλαθοσφαιριστές ΟΦΗ
Κατηγορία:Καλαθοσφαιριστές Ικάρων Σερρών
Κατηγορία:Καλαθοσφαιριστές Ηφαίστου Λήμνου
Κατηγορία:Καλαθοσφαιριστές Ιωνικού Νίκαιας
Κατηγορία:Καλαθοσφαιριστές Β΄ Εθνικής Ελλάδας
Κατηγορία:Καλαθοσφαιριστές Α2 Εθνικής Ελλάδας
Κατηγορία:Καλαθοσφαιριστές Α1 Εθνικής Ελλάδας